पंजाब में 554 नए मामले सामने आए, हरियाणा में 27 मरीजों की मौत
पंजाब में सोमवार को संक्रमण के 554 नए मामले सामने आए हैं, जिसके बाद कुल संक्रमितों की संख्या बढ़कर 1,52,091 हो गई। वहीं संक्रमण से 27 और लोगों की मौत हुई जिससे मृतकों की संख्या बढ़कर 4,807 हो गई।
चंडीगढ़: पंजाब में सोमवार को संक्रमण के 554 नए मामले सामने आए हैं, जिसके बाद कुल संक्रमितों की संख्या बढ़कर 1,52,091 हो गई। वहीं संक्रमण से 27 और लोगों की मौत हुई जिससे मृतकों की संख्या बढ़कर 4,807 हो गई। पंजाब के स्वास्थ्य विभाग की ओर से जारी स्वास्थ्य बुलेटिन में बताया गया कि यहां अब 7,842 लोगों का उपचार चल रहा है। जबकि अब तक 1,39,442 मरीज स्वस्थ हो चुके हैं। वहीं, हरियाणा में सोमवार को कोविड-19 से 27 लोगों की मौत हुई और मृतकों की संख्या बढ़कर 2,428 हो गई। वहीं संक्रमण के 1,604 नए मामले भी सामने आए हैं, जिसके बाद संक्रमितों की संख्या बढ़कर 2,34,126 हो गई। हरियाणा के स्वास्थ्य विभाग की ओर से जारी बुलेटिन में बताया गया कि राज्य में अब 18,362 लोगों का उपचार चल रहा है और स्वस्थ होने की दर 91.12 फीसदी हो गई। उधर, चंडीगढ़ में सोमवार को कोविड-19 के 67 नए मामले सामने आए जिसके बाद संघ शासित क्षेत्र में कुल संक्रमितों की संख्या बढ़कर 17,409 हो गई। वहीं एक और व्यक्ति की मौत के बाद मृतकों की संख्या बढ़कर 277 हो गई। चंडीगढ़ में एक स्वास्थ्य बुलेटिन में बताया गया कि यहां 1,062 लोगों का उपचार चल रहा है। अब तक 16,070 लोग स्वस्थ हो चुके हैं।